text: Kold forårsmorgen: Der skal skrabes bilruder
  09 maj 2017 kl. 03.57
  Selvom solen skinner, og vi skriver tirsdag den 9. maj, så er det en kølig morgen, hvor mange bilejere skal skrabe ruder fri for is, inden de kører hjemmefra.
  Selvom solen skinner, og vi skriver tirsdag den 9. maj, så er det en kølig morgen, hvor mange bilejere skal skrabe ruder fri for is, inden de kører hjemmefra.
  Efter en kold morgen når temperaturerne tirsdag op mellem 8 og 12 grader. Solen forsvinder i løbet af morgentimerne, hvorefter det bliver mest skyet vejr med enkelte byger, der sidst på dagen går over i mere sammenhængende regn, lyder udsigten fra DMI.
  Ifølge DMIs målinger er der tidlig tirsdag morgen store temperaturforskelle i Syd- og Sønderjylland. Fra over seks plusgrader ved Vestkysten og til tre frostgrader ved Skrydstrup.
  